ചന്ദനമരം മുറിച്ചുകടത്തിയ കേസിലെ പ്രതികളെ തെളിവെടുപ്പിന് എത്തിച്ചു വയനാട്: കളക്ട്രേറ്റ് വളപ്പിലെ ചന്ദനമരം മുറിച്ചുകടത്തിയ കേസിലെ പ്രതികളെ തെളിവെടുപ്പിന് എത്തിച്ചു. കമ്ബളക്കാട് സ്വദേശികളായ ബാലന്, മോഹനന് എന്നിവരെയാണ് മരം മുറിച്ച സിവില് സ്റ്റേഷന് പരിസരത്ത് എത്തിച്ച് തെളിവെടുത്തത്. സംഭവത്തില് രണ്ട് പ്രതികളെ കൂടി പൊലീസ് കസ്റ്റഡിയില് എടുത്തു. കേണിച്ചിറയിലെ ചന്ദനക്കടത്തുമായി ബന്ധപ്പെട്ട് റിമാന്ഡിലായ പ്രതികളെ കല്പ്പറ്റ പൊലീസ് കസ്റ്റഡിയില് വാങ്ങുകയായിരുന്നു. തുടര്ന്ന് നടത്തിയ ചോദ്യം ചെയ്യലില് പ്രതികളായ ബാലനും മോഹനനും കുറ്റം സമ്മതിച്ചതായി പൊലീസ് വ്യക്തമാക്കി. സ്വാതന്ത്ര്യ ദിനത്തിന്റെ തലേദിവസം രാത്രി സിവില് സ്റ്റേഷന് പിറകിലെ കാട് മൂടി കിടന്നിരുന്ന സ്ഥലത്ത് കൂടിയാണ് പ്രതികള് കളക്ട്രേറ്റ് വളപ്പിലെത്തിയത്. ഒരാള് പൊക്കത്തിലുള്ള ചന്ദനമരം യന്ത്രവാള് ഉപയോഗിച്ച് മുറിച്ചെടുത്തു. നാല് കിലോ തൂക്കമുള്ള മരത്തടി കമ്ബളക്കാടുള്ള വീട്ടിലേക്ക് ജീപ്പില് കൊണ്ടുപോയി. പ്രതികള് നല്കിയ വിവരത്തിന്റെ അടിസ്ഥാനത്തില് മരത്തടികള് വാങ്ങിയ അഷ്റഫിനെയും ജീപ്പ് ഡ്രൈവര് നൗഷാദിനെയും പൊലീസ് കസ്റ്റഡിയില് എടുത്തിട്ടുണ്ട്.The post ചന്ദനമരം മുറിച്ചുകടത്തിയ കേസിലെ പ്രതികളെ തെളിവെടുപ്പിന് എത്തിച്ചു first appeared on MalayalamExpressOnline.